# เทคโนโลยี

**เทคโนโลยี** (อังกฤษ: Technology) เป็นการประยุกต์ใช้แนวคิดและความรู้เพื่อให้บรรลุเป้าหมายที่ใช้งานได้จริงและทำซ้ำได้ คำว่าเทคโนโลยียังอาจหมายถึงผลลัพธ์ที่เกิดจากความพยายามนั้น ๆ ประกอบไปด้วยเครื่องมือที่จับต้องได้เช่นเครื่องครัว เครื่องจักร และที่จับต้องไม่ได้เช่นซอฟต์แวร์ นอกจากนี้เทคโนโลยียังเป็นส่วนสำคัญใน วิทยาศาสตร์ วิศวกรรม และชีวิตประจำวัน

การพัฒนาเทคโนโลยีทำให้เกิดการเปลี่ยนแปลงทางสังคมอย่างมีนัยสำคํญ เทคโนโลยียุคแรก ๆ ที่เป็นที่รู้จักอย่างเครื่องมือหินซึ่งมีการใช้ในช่วงยุคก่อนประวัติศาสตร์ ตามมาด้วยการก่อไฟและการประกอบอาหาร ตามสมมุติฐานการประกอบหาร (The cooking hypothesis) เทคโนโลยีการก่อไฟมีส่วนที่ทำให้ขนาดของสมองมนุษย์ใหญ่ขึ้นและตามมาด้วยการพัฒนาภาษาในช่วงยุคน้ำแข็ง สิ่งประดิษฐ์อย่างล้อในยุคสัมฤทธิ์ทำให้มนุษย์เดินทางได้ไกลขึ้นและสร้างเครื่องจักรที่มีความซับซ้อนมากขึ้น ตัวอย่างของสิ่งประดิษฐ์ทางเทคโนโลยีใหม่ในช่วงไม่กี่ปีเช่นแท่นพิมพ์ โทรศัพท์ และอินเทอร์เน็ต ช่วยลดอุปสรรคของการสื่อสารและเป็นจุดเริ่มต้นนำไปสู่เศรษฐกิจฐานความรู้

ในขณะที่เทคโนโลยีทำให้เกิดการพัฒนาเศรษฐกิจและสร้างความรุ่งเรืองแก่มนุษย์ เทคโนโลยีสามารถสร้างผลกระทบเชิงลบได้เช่นมลพิษ และการร่อยหรอของทรัพยากร รวมไปถึงผลกระทบทางสังคมอย่างการว่างงานจากเทคโนโลยีจากเครื่องจักรระบบอัตโนมัติ ทำให้นำไปสู่การตั้งคำถามและถกเถียงทั้งเชิงปรัชญาและการเมืองเกี่ยวกับหน้าที่ของเทคโนโลยี การใช้เทคโนโลยี และจริยธรรมทางเทคโนโลยีเพื่อลดผลเสียจากเทคโนโลยี

## นิรุกติศาสตร์

เทคโนโลยีมาจากภาษาอังกฤษ Technology ซึ่งมีที่มาจากภาษากรีกโบราณ τέχνη, *techne*, "ศิลปะ, ทักษะ, ฝีมือ"; กับ -λογία, *ศาสตร์*) รวมกันหมายความว่า ศาสตร์การประดิษฐ์ เป็นการผสมผสานเทคนิค ทักษะ วิธีการ และกระบวนการ เพื่อผลิตสินค้าหรือบริการเพื่อบรรลุวัตถุประสงค์หนึ่ง

คำว่า "เทคโนโลยี" เปลี่ยนความหมายไปอย่างมาก ในช่วง 200 ปีที่ผ่านมา ก่อนคริสต์ศตวรรษที่ 20 คำนี้ไม่ปรากฏใช้ในภาษาอังกฤษมากนัก และหากปรากฏก็มีไว้สื่อถึงศาสตร์ของศิลปะเพื่อการใช้งาน หรือการศึกษาเชิงเทคนิค ดังเช่นในชื่อของ สถาบันเทคโนโลยีแมสซาชูเซตส์ (จัดตั้งในปี 1861)

คำว่า "เทคโนโลยี" เริ่มกลายมาเป็นคำที่ใช้ทั่วไปนับตั้งแต่การปฏิวัติอุตสาหกรรมครั้งที่สองในศตวรรษที่ 20 คำนี้เริ่มเปลี่ยนความหมายในต้นศตวรรษที่ 20 เมื่อนักสังคมวิทยา เริ่มต้นโดยธอร์สไตน์ เวเบลน แปลแนวคิดภาษาเยอรมันของคำว่า *Technik* เป็น "เทคโนโลยี" ในภาษาเยอรมันและภาษายุโรปอื่น มีความแตกต่างชัดเจนระหว่างความหมายของ *technik* กับ *technologie* แต่ความต่างนี้ไม่ปรากฏในภาษาอังกฤษ ซึ่งมักแปลทั้งสองคำเป็น "technology" เหมือนกัน ภายในทศวรรษ 1930s "เทคโนโลยี" ถูกใช้เพื่อสื่อความหมายถึงทั้งการศึกษาศิลปะอุตสาหกรรมและตัวศิลปะอุตสาหกรรมเอง

## ดูเพิ่ม

* วิทยาศาสตร์ประยุกต์
* สิ่งแวดล้อมสีเขียว
* การปรับปรุงระบบนิเวศให้ทันสมัย
* อีโคโมเดิร์นนิสม์
* เทคโนโลยีขั้นสูง
* เครื่องมือวัด
* โครงร่างของเทคโนโลยี
* เทคโนโลยีที่ช่วยเพิ่มผลผลิต
* วัตถุดิบ
* ทรัพยากร
* การศึกษาเทคโนโลยี
* ลัทธิเทคโนไก
* ลัทธิก้าวหน้าทางเทคโนโลยี

## อ้างอิง

## อ่านเพิ่ม

* Gribbin, John, "Alone in the Milky Way: Why we are probably the only intelligent life in the galaxy", *Scientific American*, vol. 319, no. 3 (September 2018), pp. 94–99. "Is life likely to exist elsewhere in the [Milky Way] galaxy? Almost certainly yes, given the speed with which it appeared on Earth. Is another technological civilization likely to exist today? Almost certainly no, given the chain of circumstances that led to our existence. These considerations suggest that we are unique not just on our planet but in the whole Milky Way. And if our planet is so special, it becomes all the more important to preserve this unique world for ourselves, our descendants and the many creatures that call Earth home." (p. 99.)